Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 139/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»SIERRAS DE MÁLAGA«

PDO-ES-A1480-AM02

Meddelelsesdato: 27.1.2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Forbedringer af ordlyden af afsnittet om den beskyttede betegnelse

BESKRIVELSE:

Mærkningsbetegnelser såsom traditionelle benævnelser eller mindre geografiske enheder er udgået.

Afsnit A i produktspecifikationen er blevet ændret, men enhedsdokumentet berøres ikke.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Sletningen svarer ikke til indholdet af afsnittet, som kun bør indeholde den betegnelse, der skal beskyttes.

2. Forbedring af ordlyden af afsnittet om beskrivelse af vinene

BESKRIVELSE:

Beskrivelsen i teksten af de vine, der er omfattet af den beskyttede oprindelsesbetegnelse (BOB), er erstattet af en tabel, som angiver de parametre og værdier, der kræves i henhold til oprindelsesbetegnelsen, og som indeholder en henvisning til EU-lovgivningen.

Den organoleptiske beskrivelse af vinene er forbedret for at lette den erhvervsdrivendes kontrol og overensstemmelsesvurderingsorganets certificering.

Afsnit B i produktspecifikationen og afsnit 4 i enhedsdokumentet er derfor blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Ordlyden af den analytiske beskrivelse af vinene er blevet forbedret. Med hensyn til smagsoplysninger er de eksisterende kvalitative beskrivelser blevet ændret til egenskaber og deskriptorer, der defineres med henblik på evaluering af et panel af smagere i overensstemmelse med kravene i standarden UNE ISO 17025.

3. Forbedringer af ordlyden af afsnittet om ønologiske fremgangsmåder

BESKRIVELSE:

Definitionerne vedrørende det geografiske anvendelsesområde (»Produktionszone«, »Produktionsområde« og »Underområde«) er flyttet til overskrift D, »Afgrænset geografisk område«.

I underafsnit C.1 er ordlyden blevet revideret i overensstemmelse med kriterierne for verificering (udeladelse af udtrykket »større omhu«) og præcisering (udeladelse af udtrykket »generelt«). Kravene til naturligt minimumsalkoholindhold for hver vinkategori er fastsat, herunder kravet om vin af let tørrede druer (som manglede). Der er også medtaget en henvisning til EU-lovgivningen.

I underafsnit C.2 er definitionerne vedrørende det geografiske anvendelsesområde (i dette tilfælde »forarbejdningsområde«) flyttet til overskrift D »Afgrænset geografisk område«.

I underafsnit C.3 er definitionerne vedrørende det geografiske anvendelsesområde flyttet til overskrift D »Afgrænset geografisk område«. I andet afsnit er ordlyden blevet forbedret ved at slette ordet »generelt« og utvetydigt præcisere, hvornår beholdere på 1 000 liter kan anvendes.

Denne ændring vedrører afsnit C i produktspecifikationen og afsnit 5, litra a), i enhedsdokumentet.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Ordlyden er blevet ændret og forbedret, og udeladelsen af grænsen for det naturlige alkoholindhold for vin af let tørrede druer er blevet rettet.

4. Udvidelse af det afgrænsede område

BESKRIVELSE:

Definitionerne vedrørende forarbejdnings-, lagrings- og modningsområder og på den mindre geografiske enhed »produktionsområde« og »underområde« er flyttet og tilføjet under denne overskrift.

Listen over de kommuner, der er omfattet af den beskyttede oprindelsesbetegnelse, er blevet udvidet til at omfatte hele provinsen Málaga ved at udvide underområdet »Serranía de Ronda« og områderne »Montes de Málaga« og »Norte de Málaga« og indføje to nye områder, nemlig »Costa Occidental« [Vestkysten] og »Sierra de las Nieves«.

Afsnit D i produktspecifikationen og afsnit 6 i enhedsdokumentet er blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33. Udvidelsen af det afgrænsede område giver ikke anledning til nogen ændring af den eksisterende forbindelse, som forbliver uændret.

BEGRUNDELSE:

Den gamle historiske forbindelse mellem provinsen Málaga og vinfremstillingen er rodfæstet i det milde klima, der er ideelt til dyrkning, udvikling og udnyttelse af vinstokke, hvilket fremgår af de talrige henvisninger i litteraturen til omfanget og bredden af de arealer, hvor der var vinmarker inden for området, inden de blev ramt af phylloxeraepidemien.

Produktionsområdet har traditionelt været hele Málaga-provinsen. Da phylloxeraepidemien fandt sted (1874) blev ca. 112 000 ha brugt til vinmarker, og de fandtes i alle provinsens kommuner. Denne situation blev formelt opretholdt i det 20. århundrede, fra den første bekendtgørelse i 1935, der blev offentliggjort i Gazzetta de Madrid nr. 123 af 3. maj 1935, til en bekendtgørelse i 1976, som blev offentliggjort i det officielle statstidende (BOE) nr. 305 af 21. december 1976, hvor produktionsområdet blev begrænset til en del af provinsen.

Den anerkendelse, som BOB'en »Sierras de Málaga« fik i 2000, har udgjort en sådan styrkelse for vinsektoren, at vinavlere, vinproducenter og byrådene i de af provinsens kommuner, der ikke indgår i produktionsområdet for BOB'en, har indgivet en formel ansøgning om at lade deres kommuner genoptage i BOB'ens produktionsområde:

De dyrkningsområder, der tilhører de genoptagne kommuner, har samme landskabsmæssige og geografiske karakteristika som de områder og underområder, der i øjeblikket indgår i produktionsområdet. Ingen af de nye kommuner, betragtet alene eller som del af en gruppe (som det er tilfældet for »Sierra de las Nieves« eller »Costa Occidental«), repræsenterer produktionsområder med nye agroklimatiske karakteristika.

5. Indførelse af udbyttegrænse i hektoliter pr. hektar

BESKRIVELSE:

Oplysningerne er suppleret ved at udtrykke de maksimale udbyttegrænser i hektoliter pr. hektar og i overensstemmelse med den nationale vinlovgivning.

Afsnit E i produktspecifikationen og afsnit 5, litra b), i enhedsdokumentet er blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Det anses for hensigtsmæssigt at begrænse hektarudbyttet, både i kilogram druer og i hektoliter vin.

6. Indførelse af nye sorter

BESKRIVELSE:

Listen over hvide og røde sorter, der kan anvendes til at fremstille vin, som henhører under den beskyttede oprindelsesbetegnelse, er blevet udvidet.

Afsnit F i produktspecifikationen og afsnit 7 i enhedsdokumentet er blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Phylloxeraepidemien i slutningen af det 19. århundrede ramte de traditionelle vinsorter meget hårdt og reducerede og spredte de arealer, der blev anvendt til vindyrkning, over hele Málaga-provinsen.

Producenter har siden 1980'erne udført et vigtigt innovativt og eksperimentelt arbejde med sorter, idet de har reddet traditionelle druer og indført andre, som har vist sig at trives i de tilstødende vindyrkningsområder (og de vintyper, der fremstilles heraf). Dette arbejde mundede ud i, at BOB'en »Sierras de Málaga« blev anerkendt i 2000.

Egenskaberne og de typiske kendetegn ved BOB'en »Sierras de Málaga« er derfor uløseligt forbundet med det forskelligartede naturlige miljø og områdets struktur (hvor vindyrkningsarealer er spredt og har små dimensioner). Dette øger terroir-faktoren og giver kvalitetsvine, som er meget udtryksfulde.

Vinavlere, der er beskæftiget med BOB'en »Sierras de Málaga«, har i de sidste otte år fokuseret på innovation (den nuværende udgave af produktspecifikationen stammer fra 2011), hvilket har medført, at der er føjet nye sorter til listen over anerkendte sorter i produktspecifikationen, da der er indført historiske sorter, som tidligere blev dyrket i området, samt andre sorter, der har vist sig at trives i de tilstødende vindyrkningsområder.

7. Forbedringer af afsnittet om tilknytningen

BESKRIVELSE:

Ordlyden om tilknytningen er blevet revideret og omorganiseret.

Afsnit G i produktspecifikationen og afsnit 8 i enhedsdokumentet er blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33. Formålet med ændringen er blot at forbedre ordlyden, og tilknytningen forbliver den samme.

BEGRUNDELSE:

Målet er på en klar og tydelig måde at beskrive de enkelte menneskelige og naturlige faktorer, der indgår i fremstillingen af de vine, der er omfattet af den beskyttede oprindelsesbetegnelse, produkternes vigtigste og specifikke kendetegn og årsagssammenhængen mellem de faktorer, der indgår i produktions- og forarbejdningsfaserne, og de fremstillede produkters endelige egenskaber.

8. Forbedringer af afsnittet om yderligere betingelser

BESKRIVELSE:

Afsnit H (»Krav fremsat af kontrolorganet«) er blevet tilpasset i henhold til overskrifterne i den produktspecifikationsmodel, som Kommissionen udarbejdede i 2011, »YDERLIGERE BETINGELSER«. Kravene i produktspecifikationen pålægges af erhvervsdrivende og ikke af kontrolorganet, så første afsnit udgår.

For så vidt angår underafsnit H.1 er ordlyden blevet forbedret for bedre at overholde artikel 103, stk. 1, i Europa-Parlamentets og Rådets forordning (EU) nr. 1308/2013 (2). Som anført deri er det eneste krav, der stilles for at kunne anvende den beskyttede oprindelsesbetegnelse, at vinen er fremstillet i overensstemmelse med produktspecifikationen, og der stilles ikke krav om, at de erhvervsdrivende skal registreres hos kontrolorganet.

For så vidt angår underafsnit H.4:

— Ordlyden i første afsnit om vin, der er overgået til forbrug, og som allerede er emballeret eller aftappet, er forbedret ved at erstatte »Fællesskabsregler« med »EU-retlige bestemmelser« og tilpasse ordlyden til bestemmelserne i artikel 27, stk. 2, »Emballering af beskyttede produkter« i kontrolorganets driftsregler.

— For så vidt angår praksis, inden etiketter bringes i omsætning, er ordet »godkendelse« blevet erstattet af »vurdering«.

— For så vidt angår vin, der skal markedsføres i bulk, er ordlyden forbedret for at fjerne modsigelsen mellem bulkvin og emballeret vin. Disse definitioner udelukker hinanden, og der findes ikke nogen særlig »bulkbeholder«, da alle beholdere på over 60 liter opfylder betingelserne.

— For så vidt angår kontrolforanstaltningerne for vin, der forsendes i bulk og aftappes uden for produktionsområdet, er ordlyden forbedret for at fjerne vilkårlighed og klart præcisere, at hvis der skal tages kontrolforanstaltninger, bør det være dem, der er nødvendige, for at produktet kan opnå certificering.

— I afsnittene om medtagelse af henvisninger til mindre geografiske enheder end produktionsområdet udgår henvisningen til »den af kontrolorganet fastlagte procedure for at anvende mærket«, da det grundlæggende krav til anvendelse af disse fakultative udtryk allerede er fastlagt i den tidligere tekst.

— Afsnittet om anvendelse af andre mindre geografiske enheder end dem, der er fastlagt for kommunen, området og underområdet, udgår, da det er en generel henvisning til EU's regler om, hvordan fremtidige afgrænsninger skal foretages.

Afsnit H i produktspecifikationen og afsnit 9 i enhedsdokumentet er blevet ændret.

Der er tale om en standardændring, da den ikke falder ind under nogen af de kategorier, der er omhandlet i artikel 14, stk. 1, i delegeret forordning (EU) 2019/33.

BEGRUNDELSE:

Formålet er at foretage specifikke forbedringer af teksten i dette afsnit af produktspecifikationen.

9. Ajourføring af oplysninger om kontrolorganer

BESKRIVELSE:

Henvisningen til EU-reglerne for kontrol af, at produktspecifikationen overholdes, er blevet opdateret med oplysninger om den kompetente myndighed, der skal foretage kontrollen, og den enhed, der er ansvarlig for at kontrollere produktspecifikationerne.

Afsnit I i produktspecifikationen er blevet ændret, men enhedsdokumentet berøres ikke.

BEGRUNDELSE:

De anførte oplysninger er blevet ajourført.

ENHEDSDOKUMENT

1. Produktets betegnelse

Sierras de Málaga

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

16. Vin af overmodne druer

4. Beskrivelse af vinen/vinene

Hvidvin

Udseende: Lysegul til mørkegul.

Duft: Tydelig aromatisk intensitet, frugtagtig.

Smag: Tydelig smagsintensitet, tydeligt syreindhold. Kort til lang eftersmag.

* Alle værdier, der ikke er angivet her, overholder de grænseværdier, der er fastsat i den gældende lovgivning.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 10 Minimalt totalt syreindhold (meq/l) Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

Rosévin

Udseende: Farven varierer fra løgskal til rødlig rosa med antydninger af rubinrød.

Duft: Tydelig aromatisk intensitet, frugtagtig og blomsteragtig.

Smag: Tydelig smagsintensitet. Tydeligt syreindhold og tydelig skarphed. Kort til lang eftersmag.

* Alle værdier, der ikke er angivet her, overholder de grænseværdier, der er fastsat i den gældende lovgivning.

Generelle analytiske karakteristika Totalt alkoholindhold, maksimum (% vol.): Virkeligt alkoholindhold, minimum (% vol.): 11 Totalt syreindhold, minimum (milliækvivalenter pr. liter) Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

Rødvin

Udseende: Violet til skiferrød.

Duft: Tydelig intensitet, frugtagtig.

Smag: Tydelig smagsintensitet. Tydeligt syreindhold og tydelig densitet. Med skarphed. Kort til meget lang eftersmag.

* Alle værdier, der ikke er angivet her, overholder de grænseværdier, der er fastsat i den gældende lovgivning.

Generelle analytiske karakteristika Totalt alkoholindhold, maksimum (% vol.): Virkeligt alkoholindhold, minimum (% vol.): 12 Totalt syreindhold, minimum (milliækvivalenter pr. liter) Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

Rødvin af overmodne druer

Udseende: Violet til mørk kirsebær.

Duft: Tydelig aromatisk intensitet, frugtagtig.

Smag: Tydelig smagsintensitet; Tydeligt syreindhold og tydelig skarphed. Densitet fra lys til meget tydelig. Kort til meget lang eftersmag.

* Alle værdier, der ikke er angivet her, overholder de grænseværdier, der er fastsat i den gældende lovgivning.

Generelle analytiske karakteristika Totalt alkoholindhold, maksimum (% vol.): Virkeligt alkoholindhold, minimum (% vol.): 12 Totalt syreindhold, minimum Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

5. Vinfremstillingsmetoder

a) Særlige ønologiske fremgangsmåder

Særlig ønologisk fremgangsmåde

Lagringen foretages i egetræsfade ved hjælp af »añadas«-systemet.

Henvisninger til de traditionelle benævnelser »Crianza«, »Reserva« og »Gran Reserva« som fastsat i den gældende nationale lovgivning kan anvendes til vinene på frivillig basis.

Relevante restriktioner ved fremstillingen af vinene

Det tryk, der påføres ved fremstilling af most og vin, skal være således, at udbyttet ikke overstiger 70 % (l vin/kg druer).

Kunstig sødning eller berigelse af det naturlige alkoholindhold er ikke tilladt. Både det naturlige alkoholindhold og restsukkerindholdet i de vine, der er omfattet af den beskyttede oprindelsesbetegnelse, skal altid være naturlige.

Dyrkningsmetoder

Høsten må kun bestå af sunde og modne druer. Overmodne druer kan anvendes til vin med et restsukkerindhold på over 4 gram pr. liter. Det naturlige minimumsalkoholindhold i de kvalificerende produkter i kategorien »vin« er 10 % vol. Druer høstet på dyrkningsområder med et lavere potentielt alkoholindhold er ikke egnede til fremstilling af vine, der er omfattet af den beskyttede oprindelsesbetegnelse, med undtagelse af kategorien »vin af overmodne druer«, hvor det naturlige alkoholindhold skal være over 15 % vol.

I underområdet »Serranía de Ronda« skal høsten udføres manuelt. Druerne skal anbringes i emballager på højst 30 kg og transporteres i de samme beholdere.

b) Maksimalt udbytte

Hvide druesorter

12 000 kg druer pr. hektar

84 hektoliter pr. hektar

Røde druesorter

9 000 kg druer pr. hektar

63 hektoliter pr. hektar

I underområdet »Serranía de Ronda«

9 000 kg druer pr. hektar

63 hektoliter pr. hektar

6. Afgrænset geografisk område

Produktionsområdet for vine, der er omfattet af oprindelsesbetegnelsen »Sierras de Málaga«, består af kommunerne:

Málaga, Alameda, Alcaucín, Alfarnate, Alfarnatejo, Algarrobo, Algatocín, Alhaurín de la Torre, Alhaurín el Grande, Almáchar, Almargen, Almogía, Álora, Alozaina, Alpandeire, Antequera, Árchez, Archidona, Ardales, Arenas, Arriate, Atajate, Benadalid, Benahavís, Benalauría, Benalmdena, Benamargosa, Benamocarra, Benaoján, Benarrabá, El Borge, EL Burgo, Campillos, Canillas de Aceituno, Canillas de Albaida, Cañete la Real, Carratraca, Cartajima, Cártama, Casabermeja, Casarabonela, Casares, Coín, Colmenar, Comares, Cómpeta, Cortes de la Frontera, Cuevas Bajas, Cuevas del Becerro, Cuevas de San Marcos, Cútar, Estepona, Faraján, Frigiliana, Fuengirola, Fuentepiedra, Gaucín, Genalguacil, Guaro, Humilladero, Igualeja, Istán, Iznate, Jiména de líbar, Jubrique, Júzcar, Macharaviaya, Manilva, Marbella, Mijas, Moclinejo, Mollina, Monda, Montecorto, Montejaque, Nerja, Ojén, Parauta, Periana, Pizarra, Pujerra, Rincón de la Victoria, Riogordo, Ronda, Salares, Sayalonga, Sedella, Serrato, Sierra de Yeguas, Teba, Tolox, Torremolinos, Torrox, Totalán, Valle de Abdalajís, Vélez-Málaga, Villanueva de Algaidas, Villanueva de la Concepción, Villanueva del Rosario, Villanueva de Tapia, Villanueva del Trabuco, La Viñuela og Yunquera, der hører til Málaga-provinsen, samt kommunerne Benamejí og Palenciana i Córdoba-provinsen.

Underområde: Et geografisk område, der er mindre end produktionsområdet, og som er et homogent geografisk miljø, og hvor der gælder visse differentierede krav.

Areal: Et geografisk område, der er mindre end produktionsområdet, og som er kendetegnet ved et geografisk miljø med en vis ensartethed.

Inden for det produktionsområde, der er omfattet af oprindelsesbetegnelsen »Sierras de Málaga«, skelnes der mellem det underområde, der traditionelt betegnes »Serranía de Ronda«, et naturområde der omfatter kommunerne Algatocín, Alpandeire, Arriate, Atajate, Benadalid, Benalauría, Benaoján, Benarrabá, Cartajima, Cortes de la Frontera, Cuevas del Becerro, Faraján, Gaucín, Genalgaucín, Igualeja, Jimena de Líbar, Jubrique, Júzcar, Montecorto, Montejaque, Parauta, Pujerra, Ronda og Serrato.

Inden for produktionsområdet skelnes der også mellem følgende områder:

»Axarquía«, som omfatter kommunerne Alcaucín, Alfarnate, Alfarnatejo, Algarrobo, Almáchar, Árchez, Arenas, Benamargosa, Benamocarra, Borge, Canillas de Aceituno, Canillas de Albaida, Comares, Cómpeta, Cútar, Frigiliana, Iznate, Macharaviaya, Moclinejo, Nerja, Periana, Rincón de la Victoria, Riogordo, Salares, Sayalonga, Sedella, Torrox, Totalán, Vélez-Málaga og La Viñuela.

»Montes de Málaga«, som omfatter kommunerne Alhaurín de la Torre, Alhaurín el Grande, Almogía, Álora, Antequera (området syd for Sierra Pelada, Sierra de las Cabras, Sierra Prieta, Sierra del Co og Sierra de Camarolas-bjergene), Ardales, Carratraca, Cártama, Casabermeja, Coín, Colmenar, Málaga, Pizarra, Torremolinos og Villanueva de la Concepción.

»Manilva«, som omfatter kommunerne Manilva, Casares og Estepona.

»Costa Occidental« [Vestkysten], som omfatter kommunerne Benahavís, Benalmádena, Fuengirola, Marbella og Mijas.

»Norte de Málaga«, som omfatter kommunerne Alameda, Almargen, Antequera, Archidona, Benamejí, Campillos, Cañete la Real, Cuevas Bajas, Cuevas de San Marcos, Fuentepiedra, Humilladero, Mollina, Palenciana, Sierra de Yeguas, Teba, Valle de Abdalajís, Villanueva de Algaidas, Villanueva del Rosario, Villanueva de Tapia og Villanueva del Trabuco.

»Sierra de las Nieves«, som omfatter kommunerne Alozaina, El Burgo, Casarabonela, Guaro, Istán, Monda, Ojén, Tolox og Yunquera.

7. Primære druesorter

BLAUER LIMBERGER — BLAUFRÄNKISCH

CABERNET FRANC

CABERNET SAUVIGNON

CHARDONNAY

COLOMBARD

DORADILLA

GARNACHA BLANCA

GARNACHA TINTA

GEWÜRZTRAMINER

GRACIANO

JAÉN TINTO

MACABEO — VIURA

MALBEC

MALVASIA AROMÁTICA

MERLOT

MONASTRELL

MONTÚA — CHELVA

MOSCATEL DE ALEJANDRÍA

MOSCATEL DE GRANO MENUDO — MOSCATEL MORISCO

MOSCATEL NEGRO

PARDINA – JAÉN BLANCO

PEDRO XIMÉNEZ

PERRUNO

PETIT VERDOT

PINOT NOIR

RIESLING

ROME

SAUVIGNON BLANC

SYRAH

TEMPRANILLO

TINTILLA DE ROTA

TINTO VELASCO — BLASCO

VERDEJO

VERMENTINO

VIJARIEGO BLANCO — BIGIRIEGO

VIOGNIER

8. Tilknytning til det geografiske område

Vintypernes mangfoldighed og de forskellige kendetegn inden for samme type (hvid, rosé eller rød) afspejler samspillet mellem det komplekse og forskelligartede naturlige miljø, som de udspringer af, de mange forskellige sorter af forskellig oprindelse (historiske, tilpassede ikke-indfødte og reddede hjemmehørende sorter), som trives i det gunstige klima i produktionsområdet, og landskabets kompleksitet. Alle disse faktorer er medvirkende til at begrænse vindyrkningsarealernes størrelse, hvilket øger terroir-effekten.

Temperaturmønstret under modningen er særlig vigtigt, da det har afgørende indflydelse på variabiliteten af nuancer i aromaerne og polyfenolernes kvalitet. Temperaturerne i området er typisk moderate og falder om natten. Den varme, der kan forventes på denne breddegrad, opvejes af beliggenheden i et overgangsklima og af andre mesoklimarelaterede faktorer. Et særligt relevant klima er de lange solskinstimer, da dette fremmer produktionen af most med den høje naturlige styrke, der er nødvendig ved fremstilling af vin af overmodne druer.

Jordens sammensætning, tekstur og/eller hældning gør, at jordbunden generelt har god dræning. Kombineret med et middellavt til lavt fertilitetsniveau øger dette koncentrationen af aromatiske forbindelser og forbedrer vinenes finesse.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

— Den største geografiske enhed kan angives på frivillig basis: »Andalusien«, det område hvor hele den beskyttede zone ligger.

— Mindre geografiske enheder: henvisninger til underområdet, de forskellige produktionsområder og kommunerne i det afgrænsede område er udtrykkeligt reguleret.

Link til produktspecifikationen

https://juntadeandalucia.es/export/drupaljda/PC_Sierras_de_Malaga_modificado.pdf

(1) EUT L 9 af 11.1.2019, s. 2.

(2) EUT L 347 af 20.12.2013, s. 671.